2021. június 09. Kunadacsi Települési Értéktár Bizottság

1/2021

Jegyzőkönyv


Készült: Kunadacs Községi Önkormányzat Kunadacsi Települési Értéktár Bizottságának 2021. június 09-én 16 órakor megtartott üléséről.

Jelen vannak: Sipos Balázs elnök, képviselő
		Szántai József tag, képviselő
		Pongrácz Helga tag, képviselő
		
Sipos Balázs elnök üdvözli az ülésen megjelenteket. Megállapítja, hogy a bizottság minden tagja jelen van, így határozatképes. Felkéri Pongrácz Helga tagot, hogy vezesse a jegyzőkönyvet és ismerteti a napirendi pontokat. 


Napirendi pontok:

1. napirend: beszámoló az elmúlt időszakról
2. napirend: egyebek

A Bizottság az ismertetett napirendi pontokat egyhangúlag elfogadta.
 
1. napirendi pont

Sipos Balázs tájékoztatja a tagokat, hogy a bekövetkezett járvány miatt sajnos szinte megállt az élet a településen. Elmondja, hogy 51. sorszám alatt felvettük a helyi értéktárba Kemény Andrást a Szent Margit Katolikus Általános Iskola néhai magyar nyelv –és irodalom tanárát, aki nagyon sokat tett azért, hogy a gyerekek a szavaló – és mesemondó versenyeken jó hírét vigyék az iskolának. A gyerekek tanítása mellett a szavalóversenyekre felkészítő tevékenységét még nyugdíjasként is folytatta. Munkássága által a gyerekek egyedülálló eredményeket értek el a versenyeken. 
2020 szeptemberében a helyi közösségi házban megrendezésre került a „Mesterségek és Hagyományok” című kiállítás, amelyen bemutattuk a régi és a mai mesterek életútját és munkáit. A kiállításra kerülő alkotások igazi különlegességnek számítanak a mai világban. Mindegyiknek történte és lelke van. Legnagyobb értékük, hogy a tárgyakat szívvel, lélekkel, saját kezükkel, örömmel készítették alkotóik.

2. napirendi pont
Sipos Balázs elmondja, hogy a lakosság részéről kapott pár javaslatot, de ezeket még át kell gondolni, hogy jó lesz-e valamelyiket felvenni a helyi értéktárba.


Mivel az ülésnek több napirendje, kérdése, hozzászólása nem volt, az elnök az ülést 16.30-kor bezárta.

Kunadacs. 2021. június 09.


……………………………………				…………………………………                  Sipos Balázs elnök sk.		                             Pongrácz Helga jegyzőkönyvvezető sk.

